Megjelent: 2019. november 20. szerda, 03:29
A Nemzeti Adó- és Vámhivatal munkatársai egy házban 520 hamis márkajelzésű terméket foglaltak le. Interneten meghirdetett ruházati termékeket vásároltak a NAV munkatársai Vecsésen egy lakóházban, ahol az egyik szoba színültig volt tele ruhákkal, cipőkkel.
A NAV munkatársai még a vásárlás előtt értesítették a márkák jogtulajdonosainak hazai képviselőit, akik megállapították, hogy a termékek hamisak. A pénzügyőrök 110 különféle lábbelit (Nike, Converse) és 410 ruhaneműt foglaltak le, több mint másfél millió forint értékben. A NAV munkatársai iparjogvédelmi jogok megsértése miatt eljárást indítottak.